Predkladacia správa
Ministerstvo pre správu a privatizáciu národného majetku SR predkladá na rokovanie iniciatívny materiál  „Návrh na  zmenu uznesenia vlády Slovenskej republiky  č. 353         
z 24. mája  2000“ a „Návrh na vydanie rozhodnutia o privatizácii štátneho podniku Slovenský plynárenský priemysel, štátny podnik, Bratislava“ na základe § 10 ods.. 1 a 2 zákona 
č. 92/1991 Zb. v znení neskorších predpisov. Materiály predkladáme spoločne z dôvodu  plynulého a urýchleného zabezpečenia privatizácie tohto štátneho podniku .

A.  Zmenu uznesenia vlády SR č. 353 z 24.5.2000 predkladá Ministerstvo pre správu 
a privatizáciu národného majetku SR z dôvodu upresnenia postupu privatizácie celého majetku podniku Slovenský plynárenský priemysel, štátny podnik, Bratislava v súlade  
s § 10 ods. 2 a ods. 4  zákona č. 92/1991 o podmienkach prevodu majetku štátu na iné osoby v znení neskorších predpisov.  Podľa cit. ustanovení zákona je pri rozhodovaní 
o privatizácii podnikov s charakterom prirodzeného monopolu povinnosť zachovať trvalú majetkovú účasť štátu alebo fondu na podnikaní v rozsahu minimálne 51 %.

Podľa súčasne platných právnych predpisov nie je reálne možné  v procese  privatizácie založiť  akciovú spoločnosť, ktorej akcie by boli trvalou majetkovou účasťou štátu. Podľa zákona č. 92/1991 Zb. v znení neskorších predpisov si štát nemôže zachovať vlastníctvo k privatizovanému majetku v tých prípadoch, kedy predmetom privatizácie je majetok štátu, ktorý je v správe podniku, nakoľko v prvej fáze procesu privatizácie prechádza tento majetok z vlastníctva štátu do vlastníctva Fondu národného majetku SR.

Pri privatizácii podniku Slovenský plynárenský priemysel, štátny podnik, Bratislava predmetom privatizácie je majetok štátu, ktorý je v správe tohto podniku. V súlade s ustanoveniami zákona č. 92/1991 Zb. v znení neskorších predpisov tento štátny podnik by sa mal transformovať na akciovú spoločnosť s následným naložením akcii podľa rozhodnutia vlády SR. Jediným zakladateľom a jediným akcionárom akciovej spoločnosti založenej z majetku privatizovaného podniku môže byt v súlade so zákonom len Fond národného majetku SR.  S akciami tejto spoločnosti môže Fond národného majetku SR nakladať podľa rozhodnutia o privatizácie niektorým zo spôsobov privatizácie upravených zákonom. Možnosť zabezpečiť vplyv štátu na podnikaní akciovej spoločnosti je zmluvný prevod výkonu práv akcionára z Fondu národného majetku SR na príslušné rezortné ministerstvo- zakladateľa.
B.   V predloženom materiáli navrhujeme vláde Slovenskej republiky vydať rozhodnutie o privatizácii podniku Slovenský plynárenský priemysel, štátny podnik so sídlom v Bratislave na založenie akciovej spoločnosti podľa § 10 ods. 1 a 2 zákona č. 92/1991 Zb. o podmienkach prevodu majetku štátu na iné osoby („ďalej len zákon“). V zmysle § 10 ods. 2  zákona č. 92/1991 Zb. o privatizácii podniku s charakterom prirodzeného monopolu, o určení majetkovej účasti štátu na podnikaní takéhoto podniku alebo obchodnej spoločnosti a o privatizácii akciovej spoločnosti s majetkovou účasťou štátu, ktorá má charakter prirodzeného monopolu  vždy rozhoduje vláda a to po prerokovaní zámeru a postupu privatizácie v Národnej rade Slovenskej republiky. Medzi podniky s uvedenou charakteristikou bol zákonom zaradený aj Slovenský plynárenský priemysel, štátny podnik, Bratislava. Podľa § 10 ods. 4 pri rozhodovaní o privatizácii Slovenského plynárenského priemyslu, štátneho podniku, Bratislava musí 
byť zachovaná trvalá majetková účasť štátu alebo fondu na podnikaní v rozsahu minimálne 51 %. 
- 2 -
Ministerstvo pre správu a privatizáciu národného majetku navrhuje spôsob privatizácie :

Spôsob privatizácie:
Založenie obchodnej spoločnosti Slovenský plynárenský priemysel, akciová spoločnosť  podľa § 12 ods. 2 písm. a) zákona vkladom celého majetku štátneho podniku a výstupného formulára F.1(D)/1 určeného privatizačného projektu s predmetom činnosti, aký má privatizovaný podnik zapísaný v obchodnom registri v deň jeho zrušenia.

1.  Účtovná hodnota majetku vkladaného do akciovej spoločnosti k 31.12.1999: 
57 516 054 tis. Sk
-	Vlastné imanie podniku vkladaného do akciovej spoločnosti sa člení:

- základné imanie	52 287 322	tis. Sk, t.j.	90,9091	% vkladu,
       - rezervný fond	5 228 732	tis. Sk, t.j.	9,0909	% vkladu.

Ministerstvo súhlasí, aby Fond národného majetku SR postupoval pri zakladaní akciovej spoločnosti podľa § 29 ods. 2 zákona.

3.  Rozdelenie akcií:
•	51 %  podiel akcií trvalá majetková účasť Fondu národného majetku SR 
•	49 %  podiel akcií dočasná majetková účasť Fondu národného majetku SR do  
     vydania rozhodnutia vlády SR podľa § 10 ods. 1 a 2 zákona.
 
4.   Ďalšie podmienky: 
       a) previesť výkon práv akcionára založenej akciovej spoločnosti z majetku podniku Slovenský    plynárenský priemysel, štátny podnik, Bratislava, v rozsahu určenej majetkovej účasti FNM SR na zakladateľa, 
       b) Fond národného majetku SR ako zakladateľ akciovej spoločnosti zabezpečí, aby  v stanovách spoločnosti bola určená povinnosť pre akciovú spoločnosť predať byty pri dodržaní ustanovení zákona Národnej rady  SR č. 182/1993 Z.z. v znení novely 
č. 151/1995  Z.z..